
**RADNI ODGOJ: : Vježbe percepcije**

Pogledaj zadani uzorak i najprije imenuj boje i lik koji vidiš. ( S.G. i I.M.- imenuju boje uz djelomičnu verbalnu podršku i pokazuju te boje među svojim bojicama)

Pokušaj nacrtati isto takav lik u donjem predlošku. Da bi nacrtao takav lik moraš točno brojiti koji kružić trebaš obojati.



**SKRB O SEBI : Odjevni predmeti**

Imenuj svaki odjevni predmet koji imaš na sebi i pokaži ga mami.

Prepoznaj i imenuj odjevne predmete na karticama na ovome linku: <https://wordwall.net/hr/resource/611935/hrvatski-jezik/odje%c4%87a>

Razvrstaj odjeću na zimsku i proljetnu: <https://wordwall.net/hr/resource/12210402/hrvatski-jezik/proljetna-odje%c4%87a>

**TZK: Puzanje i provlačenje na različite načine, Slobodno poigravanje i vođenje lopte**

Pravilna i redovita tjelesna aktivnost, zajedno s ostalim čimbenicima zdravog načina života, pozitivno utječe na pravilan rast i razvoj, te zdravstveno stanje djece.

**Puzanja**pozitivno utječu na razvoj i snagu svih mišićnih skupina, na pokretljivost

zglobova, kralježnice, te na razvoj koordinacije. Djeca mogu puzati na različite načine (ležeći na trbuhu, četveronoške, oslanjajući se na koljena i ruke, oslanjajući se na stopala i ruke), u različitim smjerovima (naprijed-nazad, ravno, s izmjenom smjera), te na različitim podlogama (na tlu, po klupi, po niskoj gredi, na horizontalnim ljestvama).

**Provlačiti se**djeca mogu ispod prepreke sa zadatkom ne doticanja prepreke ispod koje se provlače. Kretati se mogu potrbuške, na leđima, oslanjajući se na ruke i koljena

Materijali i pomagala koja nam mogu poslužiti u aktivnostima provlačenja i puzanja:

-       uže, elastična traka, mreža

-       stol, klupa, stolice, kartonske kutije, tunel


-       kartonski li plastični obruči, automobilske gume

**Vrijeme je da se malo razgibamo.**

Uz pomoć slikovnih prikaza koji se nalaze u prilogu izvedi vježbe za razgibavanje.

Nakon što si se tako lijepo razgibao vježbamo provlačenje i puzanje na različite načine.

Provlači se ispod stola, stolice, provuci se kroz noge ukućana, ispod špage

 SRETNO SVIMA U RADU !